CELEX: E2010J0011
Language: sl
Date: 2010-12-17 00:00:00
Title: Sodba sodišča z dne 17. decembra 2010 v zadevi E-11/10 – Nadzorni organ Efte proti Kneževini Lihtenštajn (Neizpolnitev obveznosti s strani pogodbenice – Direktiva 2006/54/ES o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu)

16.6.2011   
            
            
               SL
            
            
               Uradni list Evropske unije
            
            
               C 176/8
            
         SODBA SODIŠČA
   z dne 17. decembra 2010
   v zadevi E-11/10
   Nadzorni organ Efte proti Kneževini Lihtenštajn
   (Neizpolnitev obveznosti s strani pogodbenice – Direktiva 2006/54/ES o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu)
   2011/C 176/05
   V zadevi E-11/10 – Nadzorni organ Efte proti Kneževini Lihtenštajn – ZAHTEVEK za izjavo, da Kneževina Lihtenštajn s tem, da v predpisanem roku ni sprejela ali Nadzornega organa Efte obvestila o sprejetju vseh potrebnih ukrepov za prenos akta, navedenega v točki 21b Priloge XVIII k Sporazumu EGP (Direktiva 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu – preoblikovano), kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 33 akta in členom 7 Sporazuma EGP, je Sodišče v sestavi: Carl Baudenbacher, predsednik, Thorgeir Örlygsson (poročevalec) in Henrik Bull, sodnika, dne 17. decembra 2010 izdalo sodbo, katere izrek se glasi:
   Sodišče:
   
               1.
            
            
               ugotavlja, da Kneževina Lihtenštajn s tem, da v predpisanem roku ni sprejela vseh potrebnih ukrepov za prenos akta, navedenega v točki 21b Priloge XVIII k Sporazumu EGP (Direktiva 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu – preoblikovano), kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 33 akta in členom 7 Sporazuma EGP.
            
         
               2.
            
            
               Kneževini Lihtenštajn naloži plačilo stroškov postopka.